kardosdrur/scandi-wiki huggingface dataset:
Tom Vraalsen

Tom Eric Vraalsen (født 26. januar 1936 i Oslo, død 13. september 2021) var en norsk diplomat og politiker (SP). Han var ministerråd i FN fra 1975 til 1980 og FN-ambassadør fra 1982 til 1989. Han var Minister for Ulandsbistand for Senterpartiet i Jan P. Syses regering fra 1989 til 1990. Derefter var han Norges ambassadør i London 1994 – 1996 og ambassadør i Washington 1996 – 2002.

Vraalsen blev i 1987 udnævnt til kommandør af St. Olavs Orden.

Personer fra Oslo
Diplomater fra Norge
Udviklingsministre fra Norge
Kommandører af Sankt Olavs Orden
Ministre for nordisk samarbejde fra Norge
Kaci Kullmann Five

Karin Cecilie "Kaci" Kullmann Five (født 13. april 1951 i Oslo, død 19. februar 2017) var en norsk politiker og minister (H). Hun var partileder i perioden 1991–1994, efter at være steget i graderne fra anden viceformand (1982–1984) og første viceformand (1984–1988) samt fungerende formand i 1988 efter Rolf Presthus' dødsfald. Kullmann Five var også handelsminister i regeringen Jan P. Syse i perioden 1989–1990. Titlen "formand" blev ændret til "leder", da hun blev valgt til partileder i 1991.

Kaci Kullmann Five var uddannet i statsvidenskab, offentlig ret og fransk ved Universitetet i Oslo (cand.polit.) og var før hun blev valgt til Stortinget i 1981 konsulent i Norsk Arbeidsgiverforening. I Stortinget sad hun til 1997, og hun var i 11 år medlem af Utenrikskomiteen.

Efter at Kaci Kullmann Five forlod norsk politik, arbejdede hun, foruden fire år som koncerndirektør i Aker RGI, som selvstændig rådgiver inden for samfunds- og myndighedskontakt. Hun var fra 2003 medlem af Den Norske Nobelkomite, siden 1997 næstformand i Rådet for SOS Børnebyer, var fra 2002 til 2007 bestyrelsesmedlem i Statoil ASA og fra 2003 leder af Stiftelsesforeningen. Tidligere var hun blandt andet bestyrelsesformand i Norges Eksportråd og P4.

Før hun kom i det landspolitiske søgelys var hun aktiv i Unge Høyre og som lokalpolitiker for Bærum Høyre. Hun var formand i Unge Høyres Landsforbund i perioden 1977–1979.

Kaci var datter af tandlæge Kjell Kullmann (1925–1996) og tandplejerske Anne-Lise Kullmann (født Heiberg, (1927–).
Hun var gift med redaktør Carsten O. Five og havde to børn med ham.

Kaci Kullmann Five var ridder af den franske Æreslegion.

Referencer

Eksterne henvisninger 

 Stortinget.no – Biografi
 Dagens Næringsliv – Nytt Statoil-styre (2007) 

Høyres ledere
Stortingsrepræsentanter fra Høyre
Personer fra Oslo
Riddere af Æreslegionen
Økonomer fra Danmark
In the Land of Women

In the Land of Women er en amerikansk  dramafilm fra 2007 instrueret af Jon Kasdan. I hovedrollerne er Kristen Stewart, Adam Brody og Meg Ryan.

Eksterne henvisninger 

 

Film fra 2007
Dramafilm fra USA
Benjamin Vogt

Paul Benjamin Vogt (født 16. maj 1863 i Kristiansand, død 1. januar 1947) var en norsk politiker og diplomat, søn af statsråd Nils Vogt, bror til publicisten Nils Vogt.

Efter at have taget juridisk eksamen 1885 var han (1886—april 1892) redaktør af Christianssands Tidende, derefter (1892—97) sekretær i det konservative centralstyre i Kristiania, og i årene 1898 og 1899 politisk redaktør af Morgenbladet. Han var i hele denne tid meget virksom som politisk forfatter i dagspressen og som taler ved politiske møder.

Efter nogle års praksis som overretssagfører i Kristiania udnævntes han oktober 1903 til statsråd
(Ministeriet Hagerup-Ibsen) og var i det følgende år medlem af statsrådafdelingen i Stockholm, derefter chef for Handelsdepartementet og Revisionsdepartementet, indtil han fratrådte marts 1905.

Han var en af Norges delegerede ved Karlstad-forhandlingerne i september samme år. 1906 udnævntes han til Norges gesandt i Stockholm, var 1907—09 medlem af den norsk-svenske renbejtekommission og forflyttedes til London fra 7. maj 1910, hvor han forblev til 1934.

Kilder 
 

Handelsministre fra Norge
Diplomater fra Norge
Stortingsrepræsentanter fra Høyre
Nordmænd i 1800-tallet
Nordmænd i 1900-tallet
Salmonsens
Nils Vogt (publicist)

Nils Vogt (27. oktober 1859 i Bergen - 27. juni 1927 i Vestre Aker) var en norsk redaktør, søn af Niels Petersen Vogt.

Vogt blev cand. jur. 1881. Efter en kort tids ansættelse ved det statistiske Centralbureau indtrådte han 1. oktober 1882 som redaktionssekretær i Morgenbladet, hvis chefredaktør han blev 1. januar 1894 ved Christian Frieles fratræden og senere var indtil i 15. juli 1913.

Den i flere retninger forandrede holdning, bladet som en følge af dette redaktørskifte kom til at indtage, visede sig ikke mindst på det unionspolitiske område, hvor man i det hele støttede ministeriet Michelsens politik.

Ved siden af bladets redaktionelle og politiske ledelse har Vogt med forkærlighed beskæftiget sig med litterær kritik og teateranmeldelser. I forskellige journalistiske organisationer tog han ivrig del.

Han var således formand i Den konservative Presses Forening fra dens stiftelse (1892) til 1898. Fra 1897 til 1904 var han formand i den norske afdeling af styrelsen for nordiske pressemøder, og mødte som den norske presses delegerede ved flere internationale pressekongresser.

Også uden for Morgenbladet, til hvis redaktion han for øvrigt var knyttet også efter sin fratræden som chefredaktør, optrådte Vogt som essayist og forfatter blandt andet med Fra far til datter. Smaa søndags-breve (1910) og Under Frieles haand og paa egen (1913).

Desuden har han skrevet Akers mekaniske Verksteds Historie (1920), redigeret Schous bryggeris mindeskrift ved jubilæet 1911 og skrevet Kristiania Sparebanks historie i dens jubilæumsskrift 1922. Som mangeårigt medlem af Kristiania bystyre var han blandt andet formand i tilsynsrådet for byens udseende.´

Tid som chefredaktør i Morgenbladet 

"Hans redaksjonelle artikler ved unionsoppløsningen 1905 hadde stor betydning for Høyres oppslutning om" Regeringen Michelsen, skriver Store norske leksikon.

Kilder

Referencer 

Journalister fra Norge
Nordmænd i 1800-tallet
Nordmænd i 1900-tallet
Personer fra Bergen
Salmonsens
Nils Collett Vogt

Nils Collett Vogt (25. september 1864 i Christiania – 23. december 1937) var en norsk digter.

Vogt blev student 1884 og udgav i 1887 sine første Digte, som han måtte tage til København for at få forlægger til. Tidens digtning i Norge var strengt realistisk og der var liden interesse for vers.

Vogt var begejstret tilhænger af de nye radikale idéer i kunst, politik og samfundsliv, og hans roman Familiens Sorg (1889) gav en lidenskabelig, ensidig skildring af en ung mands kampe og trængsler for sine idéers skyld inden for en konservativ embedsmandsfamilie.

Vogt rejste udenlands; skønhedsindtrykkene, særlig i Italien, virkede befriende og berusende på ham, og digtsamlingen Fra Vaar til Høst (1894) indeholdt digte af stormende jubel, ved siden af de toner af oprør og trods, som havde præget den første samling.

I en lang række digtsamlinger har Vogt senere uddybet sin mandige og pragtfulde lyrik: Musik og Vaar (1896), Det dyre Brød (1900),
Fra Kristiania (1904), Septemberbrand (1907), Hjemkomst (1917), Ned fra Bjerget (1924) og Vind og Bølge (1927).

Der er i alle Vogts digte en frisk og kraftig rytme, som alle norske siges med glæde kende igen som særlig norsk, og samtidig en ægthed i lidenskaben, en inderlighed i følelse og stemning, som griber enhver elsker af poesi.

Hans idealer er vedblevet at være de samme, men med alderen er udtrykkene for begejstring og smerte blevet rigere, mere fuldtonende, og den kunstneriske form mere overlegen.

Ved siden af at være en herlig lyriker, gjorde Vogt sig kendt som en fremragende menneskekender og skildrer; fortællingen Harriet Blich (1902) var en ægte Oslo-skildring, og hans skuespil viste sig fortrinlig egnet for scenen.

Fortællingerne Mennesker udkom 1903; hans interessante første drama To Mennesker (1904) opførtes på Nationaltheatret; men først med De skadeskudte, oprindelig udgivet i Samlingen Spændte Sind (1910), vandt Vogt sin sejr som dramatiker på Nationaltheatret, som senere fulgtes af Therese (1914).

Vogt havde en ypperlig, naturlig og malende replik, og der er stemning, fantasi og menneskekundskab i hans skuespil. I 1913 udkom Moren, i 1920 Karneval.

Vogt var også en fremragende journalist, som har tilført norsk kulturliv originalt og levende stof. Af hans artikler er udgivet Smaa Breve fra Finmarken (1918) og Levende og Døde (1922).

Kilder 

 

Digtere fra Norge
Norsksprogede forfattere fra Norge
Dansksprogede forfattere fra Norge
Nordmænd i 1800-tallet
Nordmænd i 1900-tallet
Personer fra Oslo
Salmonsens
Niels Petersen Vogt

Niels Petersen Vogt (15. april 1817, Kristiania – 8. november 1894) var en norsk statsråd, brodersøn af Jørgen Herman Vogt, far til publicisten Nils Vogt og diplomaten Benjamin Vogt.

Vogt blev student 1835, candidata juris 1839, hvorefter han ansattes i Justitsdepartementet, hvor han 1847 blev ekspeditionssekretær. Mellem 1850—60 var han amtmand i Søndre Bergenhus Amt, 1860—71 stiftamtmand i Kristiansands Stift og amtmand i Lister og Mandals Amt samt repræsenterede Bergen på stortingene 1857 og 1858 og Kristiansand på samtlige ting mellem 1862—71, hvor han i længere tid var præsident i Lagtinget og under en session stortingspræsident.

Han var medlem af unionskomiteen af 1865 og i den senere tid dennes ordfører fra norsk side. 1871 indtrådte han i regeringen som chef for Indredepartementet, hvilket han den hele tid — fraregnet Stockholms-opholdene — bestyrede, indtil han efter rigsrettens dom 1884 fratrådte. Han udnævntes derefter til amtmand i Buskerud, fra hvilken stilling han 1890 aftrådte. Han har deltaget i udgivelsen af nogle bind af den Vogt-Arntzen’ske lovsamling, og et af ham udarbejdet forslag om udskiftning af jordfællesskab ligger til grund for udskiftningsloven af 12. oktober 1857.

Kilder 
 

Ministre fra Norge
Embedsmænd fra Norge
Amtmænd fra Norge
Nordmænd i 1800-tallet
Personer fra Oslo
Salmonsens
Lorenz Juhl Vogt

Lorenz Juhl Vogt (28 april 1825 i Kristiania – 3. juli 1901 i Sandefjord) var en norsk toldembedsmand og historiker, brodersøn af Jørgen Herman Vogt.

Efter at have været bureauchef i finansdepartementets toldkontor siden 1858 blev Vogt 1865 udnævnt til toldinspektør i Fredrikshald, et embede, han beklædte indtil en måned før sin død. Embedet gav ham otium såvel til at deltage i det offentlige liv som til ganske vidtstrakte studier. 1868—84 sad han som medlem af Fredrikshalds kommunestyre, og 1873—79 var han byens repræsentant på Stortinget.

Allerede tidligere havde imidlertid det offentlige taget hans grundige indsigt i alle slags told- og handelspolitiske spørgsmål til nytte; således var han medlem af Toldtarifkommissionen af 1858, formand i den store Toldlovskommission af 1867, ligesom han var medlem af Toldtarifkommissionen af 1874, af Udskibningskommissionen af 1878 og i Stortinget hele tiden af Toldkomiteen.

En frugt af denne indsigt var også hans bog Frihandelens Fremgang og Sejr i Storbritannien og Irland (1864, svensk oversættelse 1866), der bidrog til at skaffe frihandelslæren udbredelse i de skandinaviske lande. Senere førtes hans undersøgelser over på socialpolitikkens område i skriftet Den norske Arbejders Beskatning og Forbrug (1877).

Resultatet af sine historiske studier nedlagte han foruden i en større afhandling om Norges Udførsel af Trælast i ældre Tider (i norsk Historisk Tidsskrift 1886) navnlig i den betydelige og interessante monografi Dublin som norsk By. Fra vort ældste Købstadliv (1896), et vægtigt bidrag til diskussionen om den norske kolonisation i Irland og på de øvrige britiske øer.

Kilder 
  af Wilhelm Keilhau

Embedsmænd fra Norge
Historikere fra Norge
Faglitterære forfattere fra Norge
Norsksprogede forfattere fra Norge
Nordmænd i 1800-tallet
Personer fra Oslo
Salmonsens
United States National Forest

United States National Forest (eller National Forest, på dansk nationalskov) er en klassifikation af visse føderalt ejede landområder i USA. Systemet blev oprettet i 1891. National Forest-områder består typisk af skov og skovlignende områder, der styres og administreres af United States Forest Service, under det amerikanske Department of Agriculture (Landbrugsministeriet) i modsætning til fx USA's nationalparker, National Monuments mm., der styres af National Park Service, som hører under Department of the Interior (Indenrigsministeriet).

Styringen af områderne omfatter kontrol med tømmerhugst, græsning af kvæg, naturpleje, og fritidsliv. I modsætning til USA's nationalparker, er kommerciel udnyttelse af Nation Forest-områder tilladt, og i mange tilfælde opmuntres det endog. 

I USA er der 155 områder, der er klassificeret som National Forest. De dækker omkring 769.000 km². heraf ligger cirka 87 procent vest for Mississippifloden og alene i Alaska findes 12 procenter af hele National Forests areal sig.

Der er to principielt forskellige typer National Forests. Øst for Great Plains består de klassificrede skovområder typisk af skov, der er købt tilbage fra private, for at skabe National Forests eller som direkte er genplantet på områder, hvor der tidligere har været bevoksning. Skovene vest for Great Plains har typisk altid være føderal ejendom, og har altid været reserveret til offentlig brug af den føderale regering. 

Mange skisportssteder ligger i forskellige National Forests. Amerikanske statsborger har tilladelse til at campere hvor som helst i en National Forest, såfremt lejrpladsen ligger mindst 60 meter væk fra veje og stier.

United States National Grassland 

Forest Service administrerer også det såkaldte United States National Grasslands. Dette er også nationale, beskyttede områder i USA. På mange områder ligner de National Forests, men i stedet for skovområder er der tale om områder med prærie. Hvor en gennemsnitlig National Forest har en størrelse på omrking 4.000 km², har et National Grassland gennemsnitligt kun en størrelse på omkring 400 km². Det største National Grassland-område er Little Missouri National Grassland i North Dakota, der er på 4.181 km². Det samlede National Grassland-areal er 15.552 km².

Ekstern henvisning 
 United States Forest Service

Beskyttede områder i USA
Taraneh Javanbakht

Taraneh Javanbakht (født den 12. maj 1974) er en iransk digter, skribent, kunstner, musiker.

Værker 

 Heram. Tehran 2005.
 Man az derakhte zaman haft miveh chideham. Tehran 2005.
 Sarab. Tehran 2005.
 Shahre sher tabiidi nadarad. Tehran 2005.
 Asre ayeneh. Tehran 2002.

Pris 

 Fysik Pris i Kernekraft Organisation, Laser Conference, Tehran, 1993.
 Digt Pris i New York, 2003.

Kritik 

 Critics on Javanbakht's short stories by Saeerdreza Khesareh, published in Etemaad melli journal, No. 821, 2008
 Critics on Javanbakht's poems by vahid Heydary, published in Mardomsalari journal, No. 1941, 2008
 Critics on Javanbakht's metaphysics (Netism) by Hossein Molavi, published in Vazna magazine, 2008
 Critics on her short stories bt Alireza Attaran, published in Etemaad melli journal, No. 811, 2008
 Critics on her short stories by Saeedreza Khesareh, publisheh in Saba magazine, No. 21, page 19, Ottawa, 2007
 Critics on her short stories by Mehdi Mousavi, published in Saba magazine, No. 22, page 19, Ottawa, 2007

Kilder

Eksterne links 
 Official Homepage (english)

Digtere fra Iran
Kunstnere fra Iran
Musikere fra Iran
Forland

Forland er græsdækket, fladt og lavtliggende marskland uden for digerne ved Vadehavet. Forlande er en vigtig del af kystsikringen. De er ofte kunstigt afvandet ved hjælp af grøblinger.

Vadehavet
Kystsikring
Frederick C. Weyand

Frederick Carlton Weyand (født 15. september 1916 i Arbuckle i Californien, død 10. februar 2010) var en amerikansk general og generalstabschef, som gjorde tjeneste i den amerikanske hær fra 1938 til 1976.

Militærkarriere

Starten af karrieren 
Weyand bliver udnævnt til sekondløjtnant efter officerstræningsprogram på University of California, Berkeley i 1938.

Anden verdenskrig 
Fra 1940 – 1942 tjente Weyand som aktiv artilleriofficer, fik uddannelse som generalstabsofficer i 1942, gjorde tjeneste ved havneforsvaret i San Francisco i 1942 – 1943, virkede som efterretningsofficer i krigsministeriet i 1944 og forrettede tjeneste som næstkommanderende i efterretningstjenesten på krigsskuepladsen i det fjerne østen i 1944 – 1945.

Koreakrigen og foranliggende periode 
Weyand var efterretningsofficer i Washington, 1945 – 1946, chef for efterretningstjenesten i det centrale stillehavsområde, 1949 for den amerikanske hær og var chef for et infanteriregiment samt fungerede som assisterende stabschef i en infanteridivision under Koreakrigen, 1950 – 1951.

Før Vietnamkrigen 
Weyand gjorde tjeneste som chef for et infanteriregiment i Europa 1960 – 1961 og chef for den amerikanske hærs juridiske afdeling i Europa 1961 – 1964.

Vietnamkrigen 
Weyand er divisionschef 1965 – 1966. Militærrådgiver for den amerikanske ambassadør Henry Cabot Lodge under fredsforhandlingerne i Paris i 1969. Efterfulgte general Creigton Abrams som chef for de amerikanske styrker i Vietnam i 1972.

Efter Vietnamkrigen 
Weyand udnævntes til øverstkommanderende general for den amerikanske hær i stllehavsområdet i 1973 og virkede i perioden 1974 – 1976 som generalstabschef, hvorefter han gik på pension.

Udnævnelser 
OBS! Nogle årstalangivelser henviser til temporære udnævnelser med senere permant rang til følge.
 1938 – Sekondløjtnant
 1941 – Premierløjtnant
 1942 – Kaptajn
 1942 – Major
 1945 – Oberstløjtnant
 1955 – Oberst
 1960 – Brigadegeneral
 1962 – Generalmajor
 1968 – Generalløjtnant
 1970 – General

Dekorationer 
 Distinguished Service Cross
 Distinguished Service Medal, fem gange
 Silver Star
 Bronze Star, to gange
 Commander of the Legion of Merit

Eksterne henvisninger 

 Biografi (engelsk) 

Militærfolk fra USA
Svein Munkejord

Svein Magnus Munkejord (født 26. september 1948 i Kopervik) er en norsk socialøkonom med eksamen fra Universitetet i Oslo i 1975. Han har arbejdet med fiskerispørgsmål som personlig sekretær for fiskeriminister Thor Listau fra 1981 til 1983, som fiskeriråd ved ambassaden i Bruxelles 1983 til 1984, som statssekretær i det norske Fiskeriministerium fra 1984 til 1985 og som fiskerichef og regionaldirektør for Rogaland i det norske Fiskeridirektorat fra 1985 til 2004.

Fra 16. oktober 1989 til 3. november 1990 var han fiskeriminister i Regeringen Jan P. Syse for Høyre.

Politikere fra Høyre
Fiskeriministre fra Norge
Wenche Frogn Sellæg

Wenche Frogn Sellæg (født 12. august 1937 i Oslo) er en norsk politiker (H). Hun blev valgt til Stortinget fra Nord-Trøndelag i 1985.
Hun var supleant i perioden 1981 – 1985. Hun var Miljøminister og Justitsminister i Regeringen Kåre Willoch og Socialminister i Regeringen Jan P. Syse. Hun var næstformand i Høyre 1988–1990.

Hun er uddannet Cand.med. fra Universitetet i Oslo i 1963 og Diploma of Tropical Medicine & Hygiene fra University of London i 1971.

Personer fra Oslo
Socialministre fra Norge
Justitsministre fra Norge
Miljøministre fra Norge
Stortingsrepræsentanter fra Høyre
Syddansk Erhvervsskole

Syddansk Erhvervsskole (i Odense og Vejle) er Danmarks største erhvervsskole med ca. 35-40.000 elever/kursister om året (svarende til 6.100 årsværk). Syddansk Erhvervsskole er en fusion mellem Odense Tekniske Skole og Vejle Tekniske Skole. Skolen har således rødder, der går tilbage til 1844. Syddansk Erhvervsskole drives som en selvejende institution, som ledes af en bestyrelse med repræsentanter for arbejdsmarkedets parter og to medlemmer fra lokalområdet. Skolens organisation er opdelt i en række fagligt orienterede pædagogiske chefområder og et antal stabsfunktioner. Skolen har ca. 930 medarbejdere.

I dag dækker Syddansk Erhvervsskole en del af den syddanske region, og skolen har 14 adresser i henholdsvis Jylland og på Fyn, jf. nedenfor.

Syddansk Erhvervsskole udbyder mere end 90 forskellige ungdomsuddannelser og driver desuden Danmarks største tekniske gymnasium under navnene Odense Tekniske Gymnasium og Vejle Tekniske Gymnasium.

Endvidere gennemfører Syddansk Erhvervsskole undervisning for Erhvervsakademiet Lillebælt inden for både akademiuddannelser og professionsbacheloruddannelser. Heraf udbydes flere på engelsk.

Adresser 
Syddansk Erhvervsskole er fordelt på følgende adresser:

Odense 
 Munke Mose Allé 9
 Lahnsgade 70
 Munkebjergvej 130
 Munkerisvej 161
 Petersmindevej 1F
 Risingsvej 60
 Billedskærervej 13

Vejle 
 Boulevarden 36
 Boulevarden 19
 Boulevarden 13
 Horsensvej 72
 Strandgade 3
 Enghavevej 10

Grindsted 
 Tårnvej 135

Eksterne henvisninger 
 Syddansk Erhvervsskole websted

Tekniske gymnasier i Danmark
Tekniske skoler i Danmark
Etableret i 2008
Uddannelse i Odense
Bygninger, konstruktioner og anlæg i Vejle
Uddannelse i Vejle
Bygninger, konstruktioner og anlæg i Odense
Arne Skauge

Arne Skauge (født 27. januar 1948 i Bergen) er en norsk tidligere politiker og minister for Høyre. Han er uddannet civiløkonom ved NHH. Skauge havde to perioder som minister i Regeringen Kåre Willoch i 1980'erne. Fra 1981 til 1983 var Skauge Handelsminister. I 1986 var han finansminister. Det var han igen i perioden 1989-1990 i Regeringen Jan P. Syse. Siden 2000 har han været administrerende direktør i Finansnæringens Hovedorganisasjon (FNH). I perioden 1993-1998 var han koncerndirektør og divisionsdirektør i forskellige afdelinger af Den norske Bank.

Personer fra Bergen
Politikere fra Høyre
Finansministre fra Norge
Handelsministre fra Norge
Ministre for nordisk samarbejde fra Norge
Eleonore Bjartveit

Eleonore Bjartveit (født 11. juli 1924 i Alta, død 26. september 2002) var en norsk læge, politiker (KrF) og minister.

Hun blev valgt til Stortinget fra Oslo 1989–1993. Som første supleant i perioderne 1981–1985 og 1985–1989 mødte hun fast da Kåre Kristiansen var medlem af regeringen. Bjartveit var vicepresident i Odelstinget 9. oktober 1985- 9. maj 1986. Hun var kulturminister oktober 1989 til november 1990.

Hun blev uddannet læge i 1951.

Referencer 

Læger fra Norge
Kulturministre fra Norge
Kirkeministre fra Norge
Stortingsrepræsentanter fra Kristelig Folkeparti